Ek is ŉ lid van die Golden Key Internasionale Erevereniging (2002 – tans; top- 15% graduandi), die Suid-Afrikaanse Instituut vir Fisika (SAIP; 2002 – tans, medevoorsitter van die Astrofisika en Ruimtefisika-afdeling), die Suid-Afrikaanse Raad vir Natuurwetenskaplike Beroepe (SACNASP; 2006 – tans), die Afrika Astronomie-vereniging (AfAS; 2011 – tans), die Suid-Afrikaanse Akademie vir Wetenskap en Kuns (SAAWK; 2014 – tans). en die Internasionale Astronomie-unie (IAU; 2012 – tans voorsitter van die Nasionale Komitee).
Ek is in 2005 aangestel as ŉ lektor in fisika en is in Januarie 2009 bevorder tot senior lektor. Nadat my aansoek vir ŉ NASA-postdoktorale program navorsingsgenootskap goedgekeur is, was ek in 2009 betrokke by die Goddard Space Flight Center in Maryland, VSA as ŉ postdoktorale navorser. Ek het gewerk onder leiding van ŉ wêreldleier op die gebied van gammastraal-pulsare modellering, dr. Alice K. Harding.
Ek is mede-outeur van 17 eweknie-gekeurde artikels, 23 eweknie-gekeurde verrigtinge, 19 konferensieverrigtinge, 140 H.E.S.S.-artikels, en 24 Fermi-artikels. NASA ADS lys meer as 14 000 verwysings na hierdie artikels, wat ŉ h-indeks van 42 lewer (Scopus gee 11 332 verwysings, en ‘n h-indeks van 57; Google Scholar gee 13 816 verwysings en ‘n h-indeks van 60; Web of Science gee ‘n h-indeks van 57 en meer as 10 869 verwysings). Vir artikels buite die groot eksperimente lys NASA ADS 413 verwysings, wat ŉ h-indeks van 9 lewer (Scopus lys 257 verwysings en ‘n h-indeks van 8; Web of Science gee ‘n h-indeks van 7 en 230 verwysings). Die gemiddelde aantal verwysings per artikel is dus 16.43 vir nie-eksperimentele artikels, en 59.72 vir internasionale eksperimentele artikels. Ek het ook 8 artikels en 21 konferensiebydraes gekeur.
Ek het 36 internasionale en 18 plaaslike konferensies bygewoon en 8 lesings op uitnodiging aangebied. Ek is / was (mede)studieleier van 6 MSc en 4 PhD student, asook 1 nadoktorale genoot, en het opgetree as eksaminator vor 1 MSc-verhandeling en 2 PhD-proefskrifte. Ek het ook opgetree as studieleier of mede-studieleier van ses 10-weeklange honneurs-navorsingsprojekte. Ek het opgetree as medevoorsitter van die wetenskaplike organiseringskomitee (SOC) en as die voorsitter van die plaaslike organiseringskomitee (LOC) vir die konferensie met die tema The Cosmic Kaleidoscope, wat in Augustus 2012 gehou is in die Kruger Nasionale Park.